Lasse Dahlquist

Lars-Erik «Lasse» Dahlquist (født 14. september 1910 i Örgryte, død 14. oktober 1979 i Stockholm) var en svensk komponist, sanger og skuespiller.


== Liv og virke ==


=== Bakgrunn ===
Slektsnavnet Dahlquist var tatt etter gården Dahlsgård i Halland av hans farfar, Sven Ludvig Dahlquist (1828–1907), som giftet seg og flyttet til Hisingen i Göteborg. Her startet Sven Ludvig Dahlquist et pramverft med navnet Andersson & Dahlquist.Lasse Dahlquists far, Otto Dahlquist, var sjøkaptein, men det var som sjøassuransedirektør han flyttet med familien til Lidingö, der Lasse Dahlquist vokste opp. Men han kom til å bli assosiert med den svenske vestkysten og fødebyen Göteborg, dit han etterhvert flyttet.
Lasse Dahlquist dro til sjøs i 1926 og kom tilbake som visesanger og filmskuespiller.


=== Karriere ===
Han var en tid ansatt i Sven-Olof Sandbergs musikkforlag "Svenska Noter" og begynte i 1931 å spille inn grammofonplater på Columbia. Gjennombruddet kom med Jolly Bob från Aberdeen 1938. Han skulle totalt gjøre rundt 500 grammofoninnspillinger. Han var et av medlemmene i sanggruppen Tre Sang
Lasse Dahlquist skrev tekst og musikk til flere hundre viser, mange med motiv fra Göteborg og Bohuslän og har dermed blitt den svenske vestkystens visesanger framfor noe. Flere av hans viser har blltt til allsanger, som De' ä' dans på Brännö brygga 1941, Gå upp och pröva dina vingar 1944 og Oh boy, oh boy, oh boy 1946. 
Han skrev også filmmelodier, blant annet Lite grann från ovan og Kalle på Spången i 1939 til Edvard Persson, samt revytekster. Han filmdebuterte 1932 i Weyler Hildebrands Muntra musikanter.
Lasse Dahlquist brukte pseudonymene Set Lange, Sten Aller, Erik Dahlquist, Ray Garden, Willy Dahl og Lars-Erik. 
Han døde 1979 i Stockholm og ligger begravd på Brännö gamle kirkegård i Göteborgs södra skärgård.
Den 24. november 1987 ble Lasse Dahlquist – Sällskapet grunnlagt. Det har som formål å spre interesse for Lasse Dahlquist og hans verk.


== Filmografi (utvalg) ==
1956 – Sista natten
1944 – Örnungar
1942 – Halta Lottas krog
1942 – Det är min musik
1940 – Vi Masthuggspojkar
1939 – Sjöcharmörer
1938 – Styrman Karlssons flammor
1935 – Skärgårdsflirt
1932 – Muntra musikanter
1932 – Pojkarna på Storholmen


== Filmmusikk ==
1944 – Örnungar
1942 – Livet på en pinne
1941 – Göranssons pojke
1940 – Vi Masthuggspojkar
1940 – Snurriga familjen
1940 – Västkustens hjältar
1939 – Vi på Solgläntan
1939 – Sjöcharmörer
1939 – Skanör-Falsterbo
1938 – Bara en trumpetare


== Priser og utmerkerlser (utvalg) ==


== Referanser ==


== Litteratur ==
Ericson Uno, Engström Klas, red. (1990). Myggans nöjeslexikon: ett uppslagsverk om underhållning. 4, Cremo-Döse (swe). Höganäs: Bra böcker. ISBN 91-7752-262-1.  S. 38–40.
Boken om Lasse Dahlquist. Nr 1 (swe). Göteborg: Tre böcker. 1989. ISBN 91-7029-011-3. 
Boken om Lasse Dahlquist. Nr 2 (swe). Göteborg: Tre böcker. 1990. ISBN 91-7029-051-2. 


== Eksterne lenker ==
(en) Lasse Dahlquist – kategori av bilder, video eller lyd på Commons 
(en) Lasse Dahlquist på Internet Movie Database 
(sv) Lasse Dahlquist i Svensk Filmdatabas 
(en) Lasse Dahlquist på Apple Music 
(en) Lasse Dahlquist på MusicBrainz 
(en) Lasse Dahlquist på Spotify